als_Latn dik_Latn sag_Latn
Shpërdorimi i detyrës Vodhën 7 milionë lekë naftë e vaj, nën hetim zyrtarët e Parkut të MakinaveKronikë Saturday, November 30th, 2013
Anxhela Tato
Padia në Prokurori nga Ministria e Brendshme për drejtuesin, shefin e shërbimeve dhe magazinierin
Hetimet, përvetësuan një sasi të madhe karburanti prej 12.000 litrash dhe 4000 litra vaj lubrifikant
Padi në Prokurori tre ish-drejtues të Mjeteve të Transportit për vjedhje karburanti. Denoncimi është bërë nga Ministria e Punëve të Brendshme, pasi nga kontrollet e ushtruara janë konstatuar mungesa në sasi të mëdha të karburantit dhe vajit lubrifikant. “Nga Prokuroria e Rrethit Gjyqësor Tiranë është regjistruar procedimi penal për veprat penale të vjedhjes duke shpërdoruar detyrën dhe shpërdorimit të detyrës në ngarkim të punonjësve të QSHAMT (e njohur ndryshe si Parku i Automjeteve të MPB). Dyshohet se në bashkëpunim me njëri-tjetrin tre ish-drejtuesit kanë arritur të përfitojnë 12.000 litra karburant me një vlerë financiare përafërsisht prej 2 milionë lekësh të reja. Të paditur janë Ram Oruçi me detyrë drejtor i QSHAM; Syrja Hoxha, shef i Shërbimeve të Brendshme; dhe Alban Neziri, me detyrë magazinier pranë QSHAM-it.
Procedimi
Burimet zyrtare nga ministria thanë se procedimi penal ndaj shtetasve të sipërpërmendur ka filluar, pasi dyshohet se në bashkëpunim me njëri-tjetrin ata kanë përvetësuar një sasi të madhe karburanti prej 12.000 litrash dhe 4000 litra vaj lubrifikant, të cilat janë tërhequr nga magazinat në administrim nga QSHAMT në muajin prill 2013. Kjo sasi karburanti dhe vajrash lubrifikante nuk është gjetur as fizikisht dhe as e inventarizuar në kontabilitet të Financave të institucionit. Në të njëjtën kohë, nga kontrolli i ushtruar nga auditi i brendshëm i Ministrisë së Brendshme, në QSHAMT janë konstatuar shkelja të rënda të ligjit dhe abuzime me pronën shtetërore, të parashikuara nga Kodi Penal si vepra penale dhe që do t’i referohen prokurorisë për ndjekje të mëtejshme. “Ish-drejtori i QSHAMT, Ram Oruçi, rezulton të jetë përgjegjës për nxjerrjen jashtë përdorimit, në shkelje të procedurave të parashikuara nga ligji, të dy automjeteve, një “Mitsubishi Pajero”, me targa TR 3330 K, dhe një “Volkswagen 4 Motion”, me targa Policia 0391, me një vlerë të përgjithshme prej 7.451.957 lekësh”, – ka bërë të ditur Ministria e Brendshme. Sipas burimeve zyrtare të Ministrisë së Brendshme, shkelje të rënda janë vërejtur edhe në transferimin e 65 automjeteve nga Parku në drejtim të Rezervave Materiale të Shtetit në Lundër. Komisioni i ngritur për vlerësimin e këtyre automjeteve ka konstatuar se 58 prej tyre nuk ishin në gjendje pune dhe duheshin nxjerrë jashtë përdorimit, ndërsa nga ana e ish-drejtorit të QSHAMT nuk është paraqitur asnjë dokument për vlerësimin e gjendjes së mjeteve dhe as ndonjë procesverbal për nxjerrjen e tyre jashtë funksionit. “Për të gjitha këto shkelje, por edhe të tjera që mund të dalin në vijim nga kontrollet që po kryejnë strukturat e specializuara në QSHAMT, Ministria e Punëve të Brendshme po përgatit një dosje të veçantë që do të dërgohet në organin e Prokurorisë”, – përfundon Ministria e Brendshme.
Nën hetim janë:
1. Ram Bajram Oruçi, me detyrë drejtor i QSHAM;
2. Syrja Ismet Hoxha, me detyrë shef i Shërbimeve të Brendshme në QSHAMT;
3. Alban Përparim Neziri, me detyrë magazinier në QSHAMT, ka bërë të ditur Ministria e Brendshme.
Itali, shkatërrohet banda e trafikut të drogës, pranga 13 shqiptarëve
Përfundon në pranga banda e shqiptarëve, trafikantë të lëndëve narkotike. Operacioni i koduar “Bush 2” nga policia italiane ka mundur të arrestojë 13 shqiptar, anëtarë të një bande të trafikut të drogës, të cilët operonin në qytetin e Askolit në Itali. Sipas policisë italiane hetimet për bandën e shqiptarëve kanë nisur në vitin 2012, ndërsa pas 6 muajve mbikëqyrjeje është bërë i mundur arrestimi në flagrancë i tyre. Në cilësinë e provave materiale blutë e Askolit kanë sekuestruar 250 gramë kokainë dhe 16 kilogramë marijuanë, të cilat ishin përgatitur për t’u hedhur në treg. Dy prej 13 anëtarëve të arrestuar, kanë tentuar të arratisen drejt Shqipërisë nëpërmjet portit të Barit dhe Aeroportit Fiumicino në Romë, bëjnë me dije hetuesit italianë. Po sipas tyre, dyshohet se dy shqiptarët që tentuan t’i shmangen arrestimit janë dhe kapot e kësaj organizate kriminale. Nga hetimet e kryera ka rezultuar se shqiptarët e arrestuar i përkasin grup moshës 22 deri në 36 vjeç dhe asnjë prej tyre nuk punonte në Itali, paçka se nuk ju mungonin të ardhurat. Një material i detajuar me të dhëna nga përgjimet dhe survejimi i 13 shqiptarëve është përcjell nga blutë e Askolit për homologët shqiptar, pasi dyshohet se anëtarët e kësaj bande të ardhurat nga shitja e drogës i investonin në Shqipëri.
Kryeministri Rama: Nderime RENEA-s për prangosjen e të arratisurve
Kryeministri Edi Rama shprehu mirënjohje për forcat speciale RENEA për përmbylljen me sukses të operacionit për kapjen e të arratisurve nga burgu i sigurisë së lartë në Drenovë. I pranishëm në një ceremoni falënderimi në komandën e forcave RENEA, Kryeministri Rama, i shoqëruar nga ministri i Brendshëm Saimir Tahiri, dhe kreu i policisë Artan Didi, siguroi forcat speciale se qeveria do t’u qëndrojë përkrah në çdo operacion. “Është realisht e vështirë që të gjesh aq fjalë sa duhen për t’ju shprehur sot gjithë nderimin dhe falënderimin për atë që ju bëtë në vetëm pak ditë, pas një lajmi tronditës që shqetësoi të gjithë shoqërinë. Asnjë fjalë dhe as të gjitha fjalët nuk mund dot të përshkruajnë qoftë shkallën e jashtëzakonshme të vështirësisë, me të cilën ju përballeni për këtë vepër të shkëlqyer që ju vutë në jetë. E ndjeva për detyrë që në emër të të gjithë qytetarëve t’ju përulem me mirënjohje, duke shprehur dhe përkushtimin tonë më të madh që ju dita ditës të ndjeni të gjithë rëndësinë që ka për ne ajo që ju bëni çdo ditë”, – deklaroi Kryeministri.
Berat, merr flakë reparti i arkivoleve, nuk ka të lënduar
Një repart druri që prodhonte arkivole është përfshirë nga flakët në lagjen Uznovë të Beratit. Ngjarja ka ndodhur rreth orës 13:00 në biznesin në pronësi të Luan Hasantarit. Ndërhyja në kohë e zjarrfikësve bëri që flakët të mos përhapeshin në banesat përreth. Punonjësit e repartit u evakuuan dhe ka vetëm dëme materiale. Nga ana e bluve ka nisur hetimet për zbardhjen e motivit të kësaj ngjarjeje, ndërsa dyshohet se mund të ketë qenë aksidentale. Ndërsa do të merren në pyetje punonjësit dhe personat e pranishëm në momentin e nisjes së flakëve.
als_Latn cjk_Latn als_Latn als_Latn als_Latn spa_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn